Polițiștii de la Inspectoratul Județean de Poliție Iași au deschis o anchetă în urma unei sesizări primite prin serviciul de urgență 112, după ce un bărbat și-ar fi tras un glonț în cap chiar în ziua divorțului. Persoana în cauză a fost găsită cu o rană cranio-cerebrală cauzată de împușcare. El a fost imediat intubat și ventilat mecanic, apoi transportat către Spitalul de Neurochirurgie pentru tratament.
Poliţiştii din cadrul Inspectoratului Judeţean de Poliţie Iaşi au demarat o anchetă după ce au fost sesizaţi, prin serviciul 112, că un bărbat s-a împuşcat în cap chiar în ziua divorţului.
Potrivit unui comunicat de presă, în cursul dimineţii de miercuri, poliţia a fost sesizată prin apel 112 de o femeie din municipiul Iaşi despre faptul că şi-a găsit soţul, în vârstă de 41 de ani, la domiciliu, inconştient şi cu urme de sânge pe corp.
S-a împușcat în cap în ziua divorțului
"Poliţiştii deplasaţi la faţa locului împreună cu reprezentanţi ai ambulanţei, au stabilit că cele sesizate se confirmă, din primele cercetări reieşind că bărbatul şi-ar fi provocat leziuni în zona capului cu un asomator de animale. Acesta a fost transportat la o unitate medicală pentru îngrijiri medicale. În cauză a fost întocmit dosar penal sub aspectul săvârşirii infracţiunii de vătămare corporală din culpă în care se efectuează cercetări pentru stabilirea împrejurărilor în care s-a produs acest incident, urmând a fi dispuse măsuri legale", precizează sursa citată.
Coordonatorul SMURD Iaşi, dr Diana Cimpoeşu, a declarat că bărbatul are o plagă în partea dreaptă a capului. El a spus personalului medical că astăzi trebuia să semneze actele de divorţ.
"Pacientul a fost găsit cu traumatism cranio-cerebral prin împuşcare, avea afazie globală şi era hemiplegic. A fost intubat oro-traheal şi ventilat mecanic şi dirijat spre Spitalul de Neurochirurgie", a declarat dr Diana Cimpoeşu, citează Agerpres.